b"\n_START_ARTICLE_\nDomini p\xc3\xbablic de l'administraci\xc3\xb3\n_START_PARAGRAPH_\nEl Domini p\xc3\xbablic de l'administraci\xc3\xb3 o b\xc3\xa9ns demenials v\xc3\xa9nen definits pel codi civil en el seu article 339 com aquells destinats a l'\xc3\xbas p\xc3\xbablic.\n_START_SECTION_\nDesafectaci\xc3\xb3\n_START_PARAGRAPH_\nEl cessament de la demanialitat es produeix quan succeeix un efecte invers a l'afectaci\xc3\xb3. Aquest, per\xc3\xb2, ha de fer-se de forma expressa i mitjan\xc3\xa7ant un expedient d'alteraci\xc3\xb3 de la qualificaci\xc3\xb3 jur\xc3\xaddica del b\xc3\xa9 en qu\xc3\xa8 s'acrediti la seva oportunitat i legalitat, essent demanial el b\xc3\xa9 fins a la seva incorporaci\xc3\xb3 formal al patrimoni de l'administraci\xc3\xb3.\n_START_SECTION_\n\xc3\x9as com\xc3\xba i \xc3\xbas com\xc3\xba especial\n_START_PARAGRAPH_\nL'\xc3\xbas com\xc3\xba general es basa en els principis de generalitat, llibertat i gratu\xc3\xafta. Qualsevol ciutad\xc3\xa0, sense que se li reuqereixi una qualificaci\xc3\xb3 espec\xc3\xadfica ni una contrapretaci\xc3\xb3 econ\xc3\xb3mica, pot exercir-ne l'\xc3\xbas, utilitzant-lo d'acord amb la seva naturalesa, els actes d'afectaci\xc3\xb3 i les normes generals i de policia que reglamentin el seu \xc3\xbas. L'\xc3\xbas com\xc3\xba especial \xc3\xa9s aquell en el que concorren circumst\xc3\xa0ncies especials de perillositat, rendibilitat, intensitat d'\xc3\xbas o altres similars. Per tal de garantir la continu\xc3\xaftat del gaudi del b\xc3\xa9, aquest se subjecta a llic\xc3\xa8ncia, acompanyada sovint d'una taxa, que s'ha d'eentendre sense perjudici de tercers i essencialment revocable per motius d'inter\xc3\xa9s p\xc3\xbablic i amb dret a indemnitzaci\xc3\xb3, si s'escau.\n_START_SECTION_\n\xc3\x9as privatiu\n_START_PARAGRAPH_\n\xc3\x89s el constitu\xc3\xaft per l'ocupaci\xc3\xb3 directa o immediata d'una porci\xc3\xb3 del domini p\xc3\xbablic, de manera que limita o exclou la utilitzaci\xc3\xb3 per part dels altres interessats i, per tant, fa desapar\xc3\xa8ixer les notes de llibertat, igualtat i gratu\xc3\xaftat del proc\xc3\xa9s. aquest aprofitament est\xc3\xa0 subjecte al perm\xc3\xads d'ocupaci\xc3\xb3 temporal via concessi\xc3\xb3 administrativa. Exemples serien les explotacions mineres."